ইকরাম রেইনার্স

ইকরাম রেইনার্স (, ; জন্ম: ১৯ ডিসেম্বর ১৯৯৫) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকান ক্লাব মামেলোদি সানডাউনস এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

রেইনার্স ২০২৩ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১৯ ম্যাচে ৫টি গোল করেছেন।

প্রারম্ভিক জীবন
ইকরাম রেইনার্স ১৯৯৫ সালের ১৯শে ডিসেম্বর তারিখে দক্ষিণ আফ্রিকার কেপটাউনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০২৩ সালের ৫ই জুলাই তারিখে, ২৭ বছর, ৬ মাস ও ১৬ দিন বয়সে, ডান পায়ে ফুটবল খেলায় পারদর্শী রেইনার্স নামিবিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ আফ্রিকার হয়ে অভিষেক করেছেন। উক্ত ম্যাচের ৪৬তম মিনিটে কিগান অ্যালানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র হয়েছিল। দক্ষিণ আফ্রিকার হয়ে অভিষেকের বছরে রেইনার্স সর্বমোট ৫ ম্যাচে ১টি গোল করেছেন।

রেইনার্স মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য উগো ব্রসের অধীনে প্রকাশিত দক্ষিণ আফ্রিকা দলে স্থান পেয়েছিলেন।

তথ্যসূত্র

বহিঃসংযোগ



বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার

বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:মামেলোদি সানডাউনস ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার